Toţi componenţii loturilor de kaiac canoe din România au fost depistaţi pozitiv cu meldonium, nu doar componenţii celor 4 bărci calificate la Jocurile de la Rio, anunță TVR!

De asemenea, pe lista sportivilor dopați se află și atleta Daniela Stanciu, care a fost depistată cu aceeași substanță.

Pe lista de la kaiac-canoe nu se află doar cei 8 calificați la Rio, ci toți componenții loturilor masculine și feminine.

"De când lucrez în sport, n-am auzit de un caz de dopaj în masă! De data asta nu voi mai accepta ca singurii vinovați să fie doar sportivii, este evident că în spatele lor s-a aflat cineva care i-a coordonat și i-a aprovizionat cu medicamente interzise. Voi cere și ministerului, Federației și celor două cluburi, Steaua și Dinamo, să ancheteze și să găsească vinovații. Avem rezultatele probei A, așteptăm și confirmarea probei B. Sportivii au fost prinși dopați în urma testelor comandate de COSR pentru a duce la Olimpiadă numai sportivi curați", a spus Dobrescu pentru GSP.ro.

"E pentru prima oară în viața mea când aud de dopaj în grup. Dacă se confirmă, voi cere o analiză completă tuturor celor implicați, pentru a găsi vinovații" Elisabeta Lipă, Ministrul Tineretului și Sportului, pentru GSP.ro

Până acum în 2016 au mai fost depistați pozitiv alți cinci sportivi români:

Lucian Bute - box (detalii), Mirela Lavric - atletism (detalii), Mihai Donisan - atletism (detalii), Claudia Ștef - atletism (detalii) și Eva Tofalvi - biatlon (detalii).

Citește și: Meldonium şi 3 întrebări » De ce a început să fie utilizat atât de intens în ultima vreme?